[{"text_idx": "#000004", "text": "Cafodd pob grw\u0302p gyfle i berfformio rhai o\u2019u hoff caneuon i ni fel rhan o\u2019r dathliad. Cawsom glywed amryw o gerddoriaeth wahanol yn amrywio o ganeuon adnabyddus fel \u2018Ceidwad y Goleudy\u2019 gan Bryn Fo\u0302n a \u2018The Wonder of You\u2019 gan Elvis Presley i rai o ganeuon gwreiddiol sydd wedi eu hysgrifennu gan aelodau Canfod y Gan megis \u2018Can Adra\u2019 a chafodd ei sgwennu gan griw Harlech a \u2018Running Around in My Mind\u2019 gan un o aelodau Criw Caernarfon."}, {"text_idx": "#000005", "text": "Roedd yn gyfle gwych i ni allu dathlu\u2019r holl dalent sydd i\u2019w gweld yn sesiynau Canfod y Gan, ac roedd pawb o\u2019r gynulleidfa i\u2019w gweld wrth eu bodd gyda\u2019r wledd o gerddoriaeth roedd y criwiau wedi eu paratoi!"}, {"text_idx": "#000006", "text": "Mi wnaethom orffen y perfformiadau i ffwrdd wrth i\u2019r 3 grw\u0302p ddod at ei gilydd i ganu can gwreiddiol o\u2019r enw \u2018Can Cadw\u2019n Bositif\u2019 \u2013 ond doedd yr hwyl ddim drosodd eto..."}, {"text_idx": "#000007", "text": "Er mawr syndod i\u2019r holl aelodau daeth Dafydd Iwan yn cerdded mewn i\u2019r ystafell, yn gafael yn ei gita\u0302r, yn barod i orffen y perfformiad i ffwrdd wrth gyd ganu \u2018Mam Wnaeth Got i Mi\u2019 ac \u2018Yma o Hyd\u2019 gyda\u2019r aelodau!"}, {"text_idx": "#000008", "text": "Ar o\u0302l y sioc hynny, ac ar o\u0302l i bawb gael cyfle i dynnu llun gyda\u2019r gwestai arbennig, cawsom ni de parti bach i ddathlu llwyddiant y digwyddiad, yn ogystal a\u0302 dathlu llwyddiant y 3 mlynedd diwethaf o\u2019r prosiect Canfod y Gan!"}, {"text_idx": "#000011", "text": "Rydym ni\u2019n darparu cyfleoedd gwerthfawr i fyfyrwyr cerddoriaeth yn ein canolfannau yng Nghaernarfon, Dinbych a Rhuthun a drwy ein prosiectau cymunedol drwy Gymru."}, {"text_idx": "#000012", "text": "Mae Canfod y Ga\u0302n yn gweithio mewn partneriaeth gyda Thi\u0308m Anableddau Dysgu Cyngor Gwynedd er mwyn darparu a chefnogi cyfleoedd i wella iechyd meddwl a llesiant eu cleientiaid drwy gerddoriaeth."}, {"text_idx": "#000013", "text": "Rydym yn ariannu prosiectau a digwyddiadau sy\u2019n gadael etifeddiaeth gymdeithasol \u2013 cynnydd mewn llesiant i\u2019r unigolyn, yn ogystal a\u0302 cymunedau hapusach wedi ei chysylltu\u2019n glos."}]